Data was extracted from:https://www.infomed.co.il/drugs/quetiapine-seroquel/

המומחים של
Info
med
מסבירים:
קוואטיאפין (סרוקוול, Seroquel) הוא
נוגד פסיכוזה
אטיפי, המשמש לטיפול במצבים הבאים:
סכיזופרניה
התקפי
מאניה
ודיכאון הקשורים ל
הפרעה דו קוטבית
.
דיכאון
.
חשוב לשים לב:
תיתכן עלייה במשקל עקב נטילת קוואטיאפין (סרוקוול, Seroquel).
כמו כן, יש להיזהר במעבר משכיבה לעמידה' כי קוואטיאפין (סרוקוול, Seroquel) עלול לגרום לירידה חדה בלחץ הדם עקב שינוי תנוחה, בייחוד בתחילת הטיפול.
אין להשתמש בקוואטיאפין (סרוקוול, Seroquel) במקרים הבאים:
רגישות או תגובה אלרגית לתרופה זו או לאחד ממרכיביה.
יחד עם תרופות הבאות: מעכבי פרוטאזות, כגון נלפינאביר; תרופות אנטי פטרייתיות כמו קטוקנזול, תרופות אנטיביוטיות אריתרומיצין או קלריטרומיצין ונפזודון.
הנקה.
תסמינים פסיכוטיים אצל חולי דמנציה קשישים, כי התרופה מעלה את הסיכון לתמותה בקרב קבוצת חולים זו.
חשוב לשים לב:
קוואטיאפין (סרוקוול, Seroquel) אינו מיועד לילדים מתחת לגיל 18 שנים.
מומלץ לעקוב אחר שינויים במצב הרוח ובהתנהגות, במיוחד בקרב צעירים בגילאי 18-25 . בגילאים אלו נצפתה עליה במחשבות ובמעשים אובדניים ועוינות עקב הטיפול בקוואטיאפין (סרוקוול, Seroquel), בעיקר בתחילתו.
יש לשים לב לחום, סימנים של שפעת, כאב גרון או כל דלקת אחרת, כיוון שהדבר יכול להיות תוצאה של רמה נמוכה מאוד בספירת כדוריות דם לבנות. ייתכן והטיפול יופסק- בהתאם להנחיית רופא.
יש לשים לב לעצירות עם כאב בטן מתמשך, או עצירות שלא הגיבה לטיפול תרופתי. הדבר יכול להוביל למצב חמור יותר של חסימת המעי.
תשומת לב לזקפה ארוכה, מתמשכת וכואבת.
קצב לב מהיר ולא סדיר, גם במצב מנוחה. דפיקות לב, בעיות נשימה, כאבים בחזה או עייפות בלתי מוסברת. יש לפנות לרופא להמשך בירור.
תופעות לוואי עוריות חמורות, כמו תסמונת DRESS- באה לידי ביטוי בפריחה מפושטת, חום גבוה, עלייה ברמת אנזימי כבד,
אאוזינופיליה
, בלוטות לימפה מוגדלות ומעורבות של איברים נוספים. בהופעת תסמינים אלה יש להפסיק מיד את הטיפול ולפנות לרופא.
תשומת לב לתופעות עוריות חמורות ואף מסכנות חיים, כדוגמת פריחה נרחבת עם שלפוחיות ועור מתקלף. במיוחד מסביב לפה, לאף, לעיניים ולאברי המין. או התקלפות נרחבת של העור.
יש לשים לב לעליית משקל.
תיתכן השפעה על תוצאות בדיקת שתן- קווטיאפין יכולה לגרום לתוצאה חיובית בבדיקת שתן לתרופות שאינן ניטלות, כמו: מתדון או תכשירים לדיכאון מסוג טריציקליים . יש לוודא תקינות תוצאות אלו באמצעות בדיקות נוספות.
צילום: shutterstock
מידע על התרופה
אופן נטילת התרופה
טבליות. אין ללעוס, לכתוש או לחצות את הטבליות של קוואטיאפין (סרוקוול, Seroquel).
תדירות וזמן נטילה
1 עד 3 פעמים ביום. לטיפול בסכיזופרניה ובמצבי מניה - יש ליטול קוואטיאפין (סרוקוול, Seroquel) לפחות שעה לפני האוכל;
לטיפול בדיכאון הקשור להפרעה דו-קוטבית - יש ליטול את התרופה לפני שינה.
טווח המינון
50 - 800 מ"ג ביום (כל שינוי במינון נעשה בהדרגה), בהתאם לתגובה לקוואטיאפין (סרוקוול, Seroquel) ולנתוני המטופל.
תחילת ההשפעה
בין שבוע ל-3 שבועות עד שההשפעה החיובית של קוואטיאפין (סרוקוול, Seroquel) תורגש במלואה.
משך ההשפעה
בין שבוע ל-3 שבועות עד שההשפעה החיובית של קוואטיאפין (סרוקוול, Seroquel) תורגש במלואה.
מנה שנשכחה
יש לקחת מייד כשנזכרים. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה של קוואטיאפין (סרוקוול, Seroquel).
הפסקת התרופה
אין להפסיק את התרופה ללא ייעוץ רפואי, כי התסמינים עלולים לחזור. יש לרדת במינון באופן הדרגתי לפני שניתן יהיה להפסיק את נטילת התרופה.
מינון עודף
מנה עודפת מקרית של קוואטיאפין (סרוקוול, Seroquel) אינה צריכה להדאיג, אך אם מבחינים בתסמינים מיוחדים, או אם נלקחה מנה עודפת גדולה, יש לפנות לקבלת עזרה רפואית.
אזהרות
תזונה
אפשר ליטול קוואטיאפין (סרוקוול, Seroquel) ללא קשר לזמני הארוחות.
אין לשתות מיץ אשכוליות או לאכול אשכוליות בזמן הטיפול בתרופה זו.
אלכוהול
אין לשתות יין ומשקאות חריפים בזמן הטיפול בתרופה
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
אין להשתמש בקוואטיאפין (סרוקוול, Seroquel) בהריון, אלא בהוראה מפורשת של הרופא.
תסמיני גמילה עלולים להתרחש בתינוקות של אימהות שנטלו קווטיאפין בהיריון.
הנקה
אין להניק בזמן טיפול בתרופה זו
תינוקות וילדים
התרופה אינה מיועדת לילדים ומתבגרים מתחת לגיל 18.
קשישים
ייתכן שיהיה צורך בהפחתת המינון. יש להתחשב במחלות רקע.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
מחלת לב או שבץ בעבר.
לחץ דם נמוך
סוכרת או הימצאות בקבוצת סיכון לסוכרת.
אפילפסיה (כפיון) או פירכוסים בעבר.
שתיה מרובה של אלכוהול או התמכרות לתרופות.
מחלת כבד
פציעת ראש
גידול במוח
מחלת כליה או אצירת שתן.
הריון
הפרעות קצב בלב
ספירת תאי דם לבנים נמוכה.
קרישי דם
קשיש עם פרקינסון או דמנציה (אין ליטול).
הפסקות נשימה בעת שנת לילה.
חסימת מעי או עליה בלחץ תוך עיני.
תופעות עוריות חמורות
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי הנפוצות של קוואטיאפין (סרוקוול, Seroquel) הינן: ישנוניות, סחרחורת, כאב ראש, יובש בפה, עצירות, הפרעות בתנועות השרירים, רעד, קצב לב מהיר, חולשה, אף סתום, עלייה ברמות הסוכר בדם, הפרעות בעיכול ועלייה במשקל.
במהלך הטיפול בקוואטיאפין
(
סרוקוול
, Seroquel)
יתכנו גם תופעות לוואי נדירות יותר: טשטוש ראיה, חלומות מוזרים וסיוטים, עצבנות, בעיות בדיבור, מחשבות אובדניות, קשיים בתפקוד המיני או במתן שתן, פרכוסים או עוויתות, תנועות בלתי רצוניות של הרגליים, קוצר נשימה, קצב לב איטי, סכרת, או החמרה ב
סוכרת
קיימת, התעלפות, העלולה לגרום לנפילות,  גודש באף, ירידה בכמות תאי דם אדומים, ירידה ברמת נתרן בדם, בלבול, התנפחות שדיים אצל נשים וגברים, הפרעות במחזור הווסת, סהרוריות (הליכה, אכילה, דיבור מתוך שינה)
.
תופעות לוואי בשכיחות שאינה ידועה: פריחה, תגובה אלרגית, תגובות עוריות חמורות, שבץ  הפרעה בשריר הלב, דלקת בשריר הלב, דלקת של כלי הדם.
במקרים הבאים יש להפסיק את הטיפול בקוואטיאפין (סרוקוול, Seroquel) ולפנות מיד לרופא:
חום, כאב גרון ממושך או כיבים בפה, נשימות מהירות או קשיי נשימה, הזעה, קשיון שרירים, תחושת בלבול, הרגשה לא רגילה של הרדמות או עילפון, עליה בלחץ דם או בקצב הלב, פרכוסים, תגובות אלרגיות, נפיחות בעור, פריחה מפושטת, בלוטות לימפה מוגדלות, שינוי באנזימי כבד, צהבת (הצהבת העור והעיניים) או זיקפה ממושכת וכואבת (נדיר).
תנועות לא רצוניות בעיקר בפנים או בלשון.
הופעת תסמיני קריש דם בורידים, במיוחד של הרגליים: נפיחות, כאב ואדמומיות ברגליים.
פרטי תגובה עם תרופות אחרות
שילוב קוואטיאפין (סרוקוול, Seroquel) עם תרופות הבאות עלול לגרום לתגובות בלתי רצויות, סיכונים או להפחית מיעילות הטיפול:
תרופות להורדת לחץ דם: קוואטיאפין עלול להגביר השפעתן של תרופות אלו.
תרופות המשפיעות על מערכת העצבים המרכזית: זהירות, סיכון מוגבר לתופעות לוואי.
תרופות דופאמינרגיות, כגון לבודופה:
אין להשתמש עם
קוואטיאפין (סרוקוול, Seroquel), כי הוא
נוגד את פעילותן.
תרופות המגבירות פעילות אנזימי כבד, כגון: פניטואין, קארבאמאזפין ובארביטוראטים: תרופות אלו מגבירות את פירוק התרופה בכבד. ייתכן שיהיה צורך במינון גבוה יותר של קוואטיאפין (סרוקוול, Seroquel) בנטילת התרופות יחד. כמו כן, יש לנקוט בזהירות כשמפסיקים את תרופות אלו בזמן הטיפול בקוואיאפין.
תרופות המעכבות פעילות אנזימי כבד, כגון: מעכבי פרוטאז, איטראקונאזול וקלאריתרומיצין, עלולות לעכב פירוק קוואטיאפין (סרוקוול, Seroquel), להעלות את רמתה בדם, ולהגביר תופעות לוואי.
השפעת שימוש ממושך
יש לעקוב אחר המשקל ורמות הסוכר.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא